
Ministru kabineta rīkojums Nr. 450
Rīgā <<=TAP_RIK_DATUMS_LOK>> (prot. Nr. 40 6. §)
Par nekustamā īpašuma Smilšu ielā 90, Daugavpilī, pārņemšanu valsts īpašumā Finanšu ministrijas valdījumā un pārdošanu izsolē
· 1. Ņemot vērā, ka Rīgas Tehniskās universitātes īpašumā nodotais nekustamais īpašums (nekustamā īpašuma kadastra Nr. 0500 005 2001) – zemes vienība (zemes vienības kadastra apzīmējums 0500 005 2001) 0,6654 ha platībā un divas būves (būvju kadastra apzīmējumi 0500 005 2001 001 un 0500 005 2001 002) – Smilšu ielā 90, Daugavpilī (turpmāk – nekustamais īpašums), vairs netiek izmantots Ministru kabineta 2013. gada 9. decembra rīkojuma Nr. 609 "Par valsts nekustamo īpašumu nodošanu Rīgas Tehniskās universitātes īpašumā" 1.4. apakšpunktā minētās funkcijas īstenošanai, saskaņā ar  Publiskas personas mantas atsavināšanas likuma 42. panta pirmo daļu un 43. pantu pārņemt nekustamo īpašumu bez atlīdzības valsts īpašumā un nodot Finanšu ministrijas valdījumā.
· 2. Finanšu ministrijai pārņemt no Rīgas Tehniskās Universitātes nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
· 3. Pēc šā rīkojuma 2. punktā minētā uzdevuma izpildes saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot nekustamo īpašumu izsolē.
· 4. Pircējs par nekustamo īpašumu maksā euro.
· 5. Finanšu ministrijai nodot pircējam nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

